Source: http://csaladjog.com/taj_gyermekkapcsolattartas.html
Timestamp: 2017-07-27 08:49:03+00:00

Document:
Illés Blanka családjogi ügyvéd honlapja - kapcsolattartás
A Legfelsõbb Bíróságnak egy irányelve (LB 17. sz. irányelv VI. fej.) foglalkozik a szülõ és a gyermek kapcsolatával a gyermek elhelyezése után. Ez megerõsíti a családjogi törvény (1952. évi IV. tv. vagy Csjt.) azon rendelkezését, hogy a gyermeknek és a különélõ szülõjének joga, hogy egymással személyes és közvetlen kapcsolatot tartsanak fenn, továbbá, hogy a gyermekétõl különélõ szülõ kötelessége is, hogy gyermekével rendszeresen érintkezzen (a kapcsolattartás joga). A gyermeket nevelõ szülõ (vagy más személy) köteles a kapcsolattartás zavartalanságát biztosítani . Az a szülõi felügyeletet ellátó szülõ, aki akadályozza a másik szülõvel történõ kapcsolattartást, vagy az a különélõ szülõ, aki nem él a kapcsolattartás lehetõségével, megsérti a szülõi kötelességét. A kapcsolattartás célja, hogy 1. a gyermek és a szülõ, valamint a más kapcsolattartásra jogosult közeli hozzátartozó közötti családi kapcsolatot fenntartsa, továbbá
2. hogy az arra jogosult szülõ a gyermek nevelését, fejlõdését folyamatosan figyelemmel kísérje, tõle telhetõen azt elõsegítse .
Jog a kapcsolattartásra A házasság felbontásának, a szülõk különélésének nem lehet az a következménye, hogy a gyermek elveszíti a szüleinek egyikét. A szülõnek még akkor is joga van a gyermekével kapcsolatot tartani, ha a szülõi felügyeleti joga szünetel. Kivételesen indokolt esetben (ha a szülõtõl való teljes elszakadás a gyermek érzelmi fejlõdését veszélyeztetné) a gyermek érdekében azt a szülõt is fel lehet jogosítani a gyermekkel való kapcsolattartásra, akinek a szülõi felügyeleti jogát a bíróság megszüntette, vagy akinek szülõi felügyeleti joga azért szûnt meg, mert gyermeke ismeretlen személy általi örökbefogadásához hozzájárult, de a gyermek örökbefogadására nem került sor . Errõl a szülõi felügyeletet megszüntetõ bíróság vagy - ha a gyermeket tartós nevelésbe vették - a gyámhivatal dönt . A kapcsolattartás rendezése megállapodással A szülõ és a gyermek közötti kapcsolattartásban alapvetõen a szülõknek kell megállapodniuk közös megegyezéssel, mely megállapodás tartalmára a Csjt. nem ír elõ korlátokat. A kapcsolattartás tárgyában hozott döntésnek tartalmaznia kell többek között a kapcsolattartás gyakoriságát, idõtartamát, a gyermek átadása és visszaadása helyének, idejének és módjának meghatározását, a kapcsolattartás elmaradására vonatkozó értesítési kötelezettséget, az elmaradt kapcsolat pótlásának módját, valamint a kapcsolattartás szabályainak megszegõjével szemben alkalmazható szankciókat.
A létrejött egyezséget a gyámhivatal, illetõleg a bíróság jóváhagyja, ha az megfelel a gyermek érdekének és a kapcsolattartás céljának.
Ha a kapcsolattartás kérdésében nincs egyezség a szülõk között ( a szülõk és a gyám közötti vita van) a gyámhivatal, ha pedig házassági vagy gyermek elhelyezési per van folyamatban, a bíróság dönt. E döntést a kiskorú érdekének szem elõtt tartásával kell meghozni, de figyelemmel kell lenni a kapcsolattartásra jogosult szülõ, illetõleg a gyermeket gondozó szülõ érdekeire is. Tekintetbe kell venni pl. a kiskorú korát, nemét, elfoglaltságát, a kapcsolattartásra jogosult és a gyermek közötti érzelmi kapcsolat mélységét, a kapcsolattartásra jogosult személy erkölcsi magatartását, egészségügyi és anyagi helyzetét, stb. (lásd BH 1996/593. szám). A kapcsolattartás módosítása Az eljáró gyámhivatal, illetve bíróság a felróható magatartást tanúsító szülõ korábban megállapított kapcsolattartási jogát - a gyermek érdekében, kérelemre - korlátozhatja vagy megvonhatja, illetõleg e jog gyakorlásának szünetelését rendelheti el, ha a jogosított a jogával a gyermek, vagy a gyermeket nevelõ személy sérelmére visszaél . A szülõ kapcsolattartási jogának megvonására csak olyan súlyosan felróható magatartások miatt kerülhet sor, amelyek miatt a gyermek érdekét még a korlátozott kapcsolattartás is sértené (BH 1996/644.) . Ha a kapcsolattartás kérdésében a bíróság döntött, ennek megváltoztatását a határozat jogerõre emelkedésétõl számított 2 éven belül csak a bíróságnál lehet kérni . A kapcsolattartás tárgyában hozott gyámhivatali vagy bírósági döntés végrehajtása - államigazgatási ügyként - a gyámhivatal hatáskörébe tartozik, arról õ gondoskodik . Ki és milyen formában jogosult kapcsolattartásra? A kapcsolattartási jog formáját tekintve lehet folyamatos (rendszeres) vagy idõszakos (rendkívüli), és speciális forma a gyermeknek a tartózkodási helyén történõ meglátogatása, a vele való levelezés, telefonkapcsolat, ajándékozás, csomagküldés . A gyakorlatban a rendszeres kapcsolattartás általában a meghatározott idõnkénti (pl. kéthetenkénti hétvégeken ismétlõdõ) - egy vagy két napos - együttlétet jelenti, míg a rendkívüli az iskolai szünetek, illetve az ünnepek idõtartamából meghatározott idõtartamú együttlétet. A gyermekkel való kapcsolattartásra: 1. a szülõ,
2. a nagyszülõ, továbbá
3. a gyermek nagykorú testvére, a gyermek szülõjének testvére, valamint a gyermek szülõjének házastársa is jogosult, ha a szülõ és a nagyszülõ nem él, illetõleg a kapcsolattartásban tartósan akadályozva van .
1952. évi IV. törvény;149/1997. (IX. 10.) Korm. rendelet; 2005. augusztus 25.
Forrás: http://www.magyarorszag.hu/ugyintezo/ugyleirasok/csalad/hazassag/ felbont/kapcstart

References: bíróság 
 bíróság 
 bíróság 
 bíróság 
 bíróság 
 bíróság